Folketing
2002-03-13

Og jeg mener, at de - det kan jeg så have uret i - i nogenlunde enighed meldte ud omkring 1906, at det var en god ordning, det fungerede godt, svarende til, at sønderjyderne i 1920, da de kom tilbage, sagde, at de gerne ville have en synodal ordning, det havde de levet under under den tyske besættelse, og de havde været glade for den synodale ordning. Det var bl.a. det, man klagede over i 1920, da man lavede bispevalgloven bagefter. Det er vigtigt at få slået fast her, at det dels har fungeret, dels at man har ønsket det, eller der er nogle, der har ønsket det. Der har altid været politiske grunde. Venstre ville ikke have kirkeråd, og De Konservative vil ikke have menighedsråd, og af den grund blev det kvalt, indtil vi kom frem til 1939, hvor der igen kom et forslag, hvor der altså trods alt var så meget samling om at have den der integrerede myndighed.